Ma hajnalban szuperhold-fogyatkozás lesz. Ha lekésed, 2033-ban bepótolhatod

Ma hajnalban szuper holdfogyatkozás lesz. Ha lekésed, 2033-ban bepótolhatod írja az index.hu

„A holdfogyatkozás az a jelenség, amikor a Hold és a Nap közé kerülő Föld árnyéka részben vagy egészben a Holdra vetül. A Hold nem tűnik el teljesen, hanem narancsszínűvé változik, mert a Föld légköre a Nap fényének egy részét úgy töri meg, hogy az eljut a Holdig. Pontosabban a fénynek csak a vörös színhez közeli része, a kékes árnyalatokat kiszűri a légkör. A Holdon állva tehát nagyjából azt élnénk át, amit a Földön napfelkelte és naplemente idején, mínusz víz vagy oxigén.

Kis probléma, hogy a műsor hétfő hajnali 2:11-kor kezdődik, ekkor lép be a Hold a Föld félárnyékába, 3:07-kor kezdődik a részleges fogyatkozás, 4:11-kor a teljes. Ha azt akarja látni, hogy is néz ki a szuperhold, ha eltakarja a Föld, elég hétfőn 4:46-kor felkelnie, és gyorsan az ablakhoz futnia, a teljes fogyatkozás 4:47-kor lesz, és egészen 5:23-ig tart majd. Innentől visszafelé lépdelünk: először a részleges fogyatkozásnak lesz vége 6:27-kor, végül a Hold kilép a Föld félárnyékából is, de ezt már csak akkor láthattuk volna, ha az ősmagyarok nem állnak meg a Kárpát-medencében, vagy ha épp nem a hajnali műszakban mosogatunk Londonban, ugyanis a Hold hazánkból nézve ekkor már a látóhatár alatt lesz.

Sajnos a meteorológia nem sok jót ígér vasárnap éjjelre/hétfő hajnalra, felhős-borús idő lesz, hacsak megint meg nem vicceli a szakembereket az a sok modell, ami alapján ezt kiszámolták. Az igazán elszántak az Időkép webkameráin kereshetnek olyan helyeket, ahol talán látszik az éjjel, 30-50 kilométeres autózásnyira lévő hely még időben is belefér. De ha inkább az interneten követnék a dolgot, akkor ezen a linken egészen biztosan lesz olyan közvetítés, ahol nem zavarnak be a felhők, és aNASA tévécsatornáján is követik majd az eseményeket. Megéri, mert ilyen speciális holdfogyatkozás nem a közeljövőben lesz ismét. Eleve, teljes holdfogyatkozást is csak 2018-ban láthatunk, szuperhold-fogyatkozás pedig 2033-ban lesz legközelebb.”

Tetszett a bejegyzés? Tetszik Betöltés...